
הנדון: בקשתך לפי חוק חופש המידע בנושא חוות דעת בעניין רוסיה, אוקראינה וגיאורגיה
סימוכין: בקשתך מיום 12.1.2020
שלום רב,
בהמשך לבקשתך שבסימוכין לפי חוק חופש המידע, התשנ"ח-1998 (להלן: החוק), להלן התייחסותנו:

1. משרד החוץ מנוע מלמסור את המידע המבוקש על ידך משגילויו מקים חשש לפגיעה ביחסי החוץ של מדינת ישראל בהתאם להוראת סעיף 9(א)(1) לחוק. כמו כן, אין באפשרותנו למסור את המידע המבוקש מן הטעם שמפורט בהוראת סעיף 9(ב)(1) לחוק בדבר מידע אשר גילויו עלול לשבש את התפקוד התקין של הרשות הציבורית או את יכולתה לבצע את תפקידיה.

2. לצד האמור, מצ"ב פרפראזות של חוות דעת בנושא 3 המדינות הנדונות. פרפראזות אלו הוכנו על ידי רשות האוכלוסין וההגירה ונמסרות על ידם לגורמים השונים במסגרת הליכים פרטניים של מבקשי מקלט בישראל שמוצאם במדינות אלו. 

לתשומת ליבך, בהתאם לסעיף 7(ו) לחוק, הנך רשאי להגיש עתירה נגד החלטה זו בתוך 45 ימים לבית המשפט לעניינים מנהליים בירושלים.


בברכה,
אריה זיני
[image: ]
הממונה על העמדת מידע לציבור
משרד החוץ

